**סופיה קופולה** (באנגלית: **Sofia Coppola**; נולדה ב-14 במאי 1971) היא במאית, תסריטאית ושחקנית אמריקאית, בתו של במאי הקולנוע פרנסיס פורד קופולה, זוכת פרס אוסקר ופרס גלובוס הזהב.

ביוגרפיה
--------

קופולה נולדה בניו יורק, ניו יורק לאלינור קופולה, יוצרת סרטים דוקומנטריים, ולבמאי פרנסיס פורד קופולה. קופולה היא דודניתם של השחקנים ג'ייסון שוורצמן וניקולס קייג' ואחותו של הבמאי רומן קופולה. דודתה של קופולה היא השחקנית טליה שייר וסביה וסבתה של קופולה מצד אביה הם איטליה קופולה והמוזיקאי קרמיין קופולה.

קריירה ויצירה
-------------

לקופולה הייתה קריירת משחק מצומצמת. בילדותה הופיעה בסרטים שונים של אביה ואחרים, בתור ניצבת-ילדה או תינוקת, הודות לייחוסה המשפחתי. בין היתר השתתפה בסרטים: "הסנדק 3" (1990) ו"מלחמת הכוכבים - פרק 1: אימת הפנטום".

סרט הבכורה של קופולה כבמאית נקרא "חמש ילדות יפות" (1999), אשר בוסס על רומן מאת הסופר היווני-אמריקאי ג'פרי יוג'יניידס, עם תסריט אשר כתבה קופולה בעצמה. סרטה הבא, "אבודים בטוקיו" (2003), זכה להצלחה גדולה, כאשר זיכה את קופולה בפרס אוסקר לתסריט המקורי הטוב ביותר, והיה מועמד לשלושה פרסים נוספים נוספים: השחקן הטוב ביותר (ביל מארי), הבימוי הטוב ביותר והסרט הטוב ביותר.

מעט לפני עשיית הסרט נפרדה קופולה מבעלה, הבמאי ספייק ג'ונז. קופולה העידה שהסרט, המתאר סוף שבוע של בדידות וחיפוש עצמי בטוקיו, הוא אוטוביוגרפי בחלקו, ומתאר אירועים שחוותה הבמאית בסוף שבוע דומה עם בעלה לשעבר.

סרטה השלישי, "מארי אנטואנט", יצא בשנת 2006. כתחקיר עבור הסרט, ביקרה קופולה בארמון בוורסאי, ליד פריז. את תפקידה של מארי אנטואנט גילמה קירסטן דנסט, ואת תפקיד לואי ה-16, בעלה של מארי אנטואנט, גילם בן דודה של קופולה, ג'ייסון שוורצמן. בסרט השתתפה גם השחקנית הישראלית שרה אדלר.

ב-2010 יצא סרטה הרביעי "אי שם" שזיכה אותה בפרס אריה הזהב, הפרס המשמעותי ביותר בפסטיבל הסרטים של ונציה. בכך היא הפכה להיות האישה האמריקאית הראשונה שזכתה בפרס זה.

ב-2013 יצא סרטה "בלינג רינג". ב-2015 ביימה וכתבה סרט לנטפליקס "מאריי כריסמס" בכיכובו של ביל מארי. ב-2017 יצא לאקרנים סרט הדרמה שכתבה וביימה "הפיתוי".

בשנת 2020 ביימה וכתבה את הסרט "און דה רוקס", בכיכובם של ביל מארי וראשידה ג'ונס.

בשנת 2023 לקחה חלק בהפקת סרט הדרמה "*Fairyland*" שהקרנת הבכורה שלו התקיימה בפסטיבל הסרטים סאנדנס ב-20 בינואר 2023. בנובמבר 2023, יצא לאקרנים סרטה הביוגרפי "פריסיליה", המבוסס על הספר "אלביס ואני" מאת פריסיליה פרסלי וסנדרה הרמון, ועוקב אחר חייה של פרסלי, ויחסיה עם המוזיקאי אלביס פרסלי. 

קופולה נכללה ברשימת טיים 100 לשנת 2024 כהוקרה על תרומתה המתמשכת לקולנוע.

חיים אישיים
-----------

באוגוסט 2011 התחתנה באיטליה עם בן זוגה ואבי שתי בנותיה תומאס מארס. קופולה מתגוררת בפריז.

קישורים חיצוניים
----------------

ויקישיתוף מדיה וקבצים בנושא **סופיה קופולה** בוויקישיתוף
* סופיה קופולה, ברשת החברתית אינסטגרם
* סופיה קופולה, במסד הנתונים הקולנועיים IMDb (באנגלית)
* סופיה קופולה, באתר "אידיבי", מאגר הידע העברי לקולנוע ישראלי ועולמי
* סופיה קופולה, באתר AllMovie (באנגלית)
* סופיה קופולה, באתר Rotten Tomatoes (באנגלית)
* סופיה קופולה, באתר Box Office Mojo (באנגלית)
* סופיה קופולה, באתר Metacritic (באנגלית)
* סופיה קופולה, במסד הנתונים הקולנועיים KinoPoisk (ברוסית)
* סופיה קופולה, באתר AllMusic (באנגלית)
* סופיה קופולה, באתר MusicBrainz (באנגלית)
* סופיה קופולה, באתר Discogs (באנגלית)
* סופיה קופולה, באתר Genius
* דניס לים, הניו יורק טיימס, "אי שם", סרטה החדש של סופיה קופולה, מחזיר אותה למקומות שהיא מכירה, באתר הארץ, 17 בדצמבר 2010
* לירון סיני, גוּד קופולה, בד קופולה, באתר ynet, 11 בינואר 2011
* אתר למנויים בלבד אורי קליין, האם סופיה קופולה היא הבמאית החשובה בדורה?, באתר הארץ, 23 במאי 2013
* נחום מוכיח, קאן, סופיה קופולה: "הריאליטי שינה את התרבות האמריקאית", באתר nrg‏, 14 ביוני 2013
* אבנר שביט, קאן‏, "בלינג רינג": סופיה קופולה על האובססיה שלנו לפייסבוק, לסלבס ולטראש, באתר וואלה!‏, 16 ביוני 2013
* סופיה קופולה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007449513005171
* BIBSYS: 4024247
* BNE: XX1677511
* BnF: cb140224581 (data)
* CANTIC: a10854101
* CiNii: DA12857249
* GND: 129584800
* ICCU: UBOV487149
* ISNI: 0000 0001 1449 9867
* LCCN: no2003019881
* MusicBrainz: e1e4be2b-8dfb-49d7-80a7-85f6d0fc8076
* NDL: 00818712
* NKC: jx20050419022
* NLK: KAC201406268
* NLP: a0000002927774
* NTA: 213320908
* RKD: 408234
* SELIBR: 263126
* SNAC: w6697x86
* SUDOC: 077755588
* ULAN: 500471728
* VIAF: 84318438
* WorldCat: lccn-no2003019881

 |





1. ↑  ראשידה ג'ונס, Sofia Coppola: The 100 Most Influential People of 2024, TIME, ‏2024-04-17 (באנגלית)